sagorsarker/bangla-wikipedia huggingface dataset:
সুনিজাদে সৈয়দ মেহমেত এমিন এফেন্দি

সুনিজাদে সৈয়দ মেহমেত এমিন এফেন্দি ছিলেন সপ্তদশ শতাব্দীর একজন উসমানীয় পণ্ডিত এবং ক্যালিগ্রাফার। এছাড়া তিনি শায়খুল ইসলাম ছিলেন।
মেহমেত এমিন ১৬১৪ সালে জন্মগ্রহণ করেন। তিনি আলেপ্পোর কাজী সুন'উল্লাহ এফেন্দির পুত্র ছিলেন। তিনি কারা সুন'ই নামেও পরিচিত ছিলেন। এজন্য মেহমেত এমিনের উপাধি ছিল সুনিজাদে, অর্থাৎ "সুনইয়ের পুত্র"। তার মায়ের দিক থেকে তিনি আমির সুলতানের বংশধর বলে গণ্য হতেন। এজন্য তার সৈয়দ উপাধি ছিল। মেহমেদ এমিন ইস্তাম্বুলে আজমিজাদে এফেন্দির অধীনে তার শিক্ষা শেষ করেন। তিনি ওসমান হানি ওমর এফেন্দির শিক্ষানবিশ বা সহকারী (মুলাজিম) হিসেবে কাজ শুরু করেন।
১৬২৭ সালে মেহমেত এমিন নিসানসি মেহমেদ পাশা মাদ্রাসায় মুদাররিস হিসাবে কর্মজীবন শুরু করেন। ১৬৩০ সালে তিনি ইয়াহিয়া এফেন্দি মাদ্রাসায়, ১৬৩২ সালে মুরাদ পাশা (মুরাদ পাশায়-ই জেদিদ) মাদ্রাসায়, ১৬৩৪ সালে সাহন-ই সেমান মাদ্রাসায়, ১৬৩৭ সালে শাহ সুলতান মাদ্রাসায়, ১৬৩৯ সালে আয়া সোফিয়া মাদ্রাসায় এবং ১৬৪০ সালে সুলায়মানিয়ে মাদ্রাসায় শিক্ষক হিসেবে নিযুক্ত হন।
১৬৪১ সালে তিনি সালোনিকার কাজী হিসেবে নিযুক্ত হন। কিন্তু ১৬৪৩ সালে তাকে বরখাস্ত করা হয়। ১৬৪৬ সালে তিনি আলেপ্পোর কাজী এবং ১৬৪৭ সালে কায়রোর কাজী নিযুক্ত হন। কিন্তু এক বছরেরও কম সময়ের মধ্যে তাকে কায়রো থেকে বরখাস্ত করা হয়। ১৬৪৯ সালে তিনি ইস্তাম্বুলের কাজী নিযুক্ত হন। কিন্তু ১৬৫০ সালে তাকে বরখাস্ত করা হয়। ১৬৫৪ সালে তিনি আনাতোলিয়ার কাজাস্কর নিযুক্ত হন। কিন্তু ১৬৫৫ সালে অবসর গ্রহণ করেন। তবুও ১৬৫৭ সালে তিনি রুমেলিয়ার কাজাস্কার হিসেবে নিযুক্ত হন। ১৬৫৮ সালে তাকে বরখাস্ত করা হয় এবং তিনি নির্জন জীবনযাপন (ইনজিভা) শুরু করেন। তবে ১৬৬০ সালে তিনি দ্বিতীয়বার রুমেলিয়ার কাজাস্কার হিসেবে নিযুক্ত হন।
১৬৬২ সালের ফেব্রুয়ারিতে কাজাস্কারের মেয়াদকালে তিনি শায়খুল ইসলাম হিসেবে নিযুক্ত হন। তবে সমসাময়িক সূত্র অনুসারে, তিনি "হালকা মেজাজের ব্যক্তি" ছিলেন এবং তার পদমর্যাদার গাম্ভীর্য বজায় রাখতে ব্যর্থ হন। ফলে ১৬৬২ সালের নভেম্বর মাসে বার্ধক্যজনিত অযোগ্যতা দেখিয়ে তাকে পদচ্যুত করা হয়। এছাড়া "পররাষ্ট্র বিষয়ে অদক্ষতা" এবং ঘুষ গ্রহণের অভিযোগ উঠায় তাকে পদচ্যুত করা হয়। কিছু উৎস থেকে জানা যায়, তিনি মেলামিয়া সূফি তরিকার কুতুব সুতচু বাশির আগা এবং তার মুরিদদের মৃত্যুদণ্ড কার্যকরের জন্য ফতোয়া জারি করেছিলেন।
মেহমেদ এমিন তালিক ক্যালিগ্রাফিতে দক্ষ ছিলেন বলে জানা যায়। তিনি দারভিস আব্দি-ই মেভলেভির কাছ থেকে ক্যালিগ্রাফি শিখেছিলেন।
মেহমেদ এমিন ১৬৬৫ সালের জুলাই মাসে বেসিকতাশে তার ইয়ালিতে মারা যান। তাকে উস্কুদারের আজিজ মাহমুদ হুদায়ি দরগাহের কাছে সমাহিত করা হয়। তার কবরটি একটি বড় পাগড়ি ( "কাভুক" ) দিয়ে চিহ্নিত করা হয়েছিল। ১৮৯৪ সালের ভূমিকম্পের পর মেরামত ও সম্প্রসারণের কারণে মেহমেদ এমিনের কবর এখন দেরগা মসজিদের নীচে থাকতে পারে।
জামাল ইবনে আব্দুল্লাহ শেখ উমর

জামাল ইবনে আব্দুল্লাহ শায়খ 'উমর আল-হানাফী আল-মক্কী ( ; মৃত্যু: ১৪ ফেব্রুয়ারি ১৮৬৮) মসজিদ আল-হারামের একজন ইসলামী পণ্ডিত এবং শিক্ষক ছিলেন। তিনি ১২৬৪ হিজরি (১৮৪৭/১৮৪৮) থেকে শায়খুল উলামা এবং ১২৮১ হিজরি (১৮৬৪/১৮৬৫) থেকে ১৮৬৮ সালে তাঁর মৃত্যুর আগ পর্যন্ত মক্কার হানাফী মুফতি হিসেবে দায়িত্ব পালন করেছিলেন।
তিনি মক্কায় জন্মগ্রহণ করেন। প্রাথমিকভাবে তিনি শায়খ সিদ্দিক কামালের অধীনে পড়াশোনা করেন। তিনি আল্লামা উমর আবদূর রব রসুল এবং আল্লামা সাইয়্যেদ ইয়াহইয়া আল-মুয়াযযিনের কাছে শিক্ষা গ্রহণ করেন। তিনি শায়খ আবদুল্লাহ সিরাজের শিষ্য হন এবং তার অধীনে পড়াশোনা সম্পন্ন করেন। ১২৬৪ হিজরিতে (১৮৬৪/১৮৬৫) সিরাজের মৃত্যুর পর তিনি শায়খুল উলামা পদে নিযুক্ত হন। ১২৮১ হিজরিতে (১৮৪৭/১৮৪৮) শায়খ মুহাম্মদ হুসাইন কুতুবীর মৃত্যুর পর তিনি মুফতি আল-আহনাফ (হানাফীদের মুফতি) পদে নিযুক্ত হন।
তার ছাত্রদের মধ্যে ছিলেন শায়খ আবদ আর-রহমান সিরাজ, শায়খ মিরদাদ আবু আল-খায়ের, শায়খ হাসান তাইয়্যিব, শায়খ আবদ আল-মালিক আল-ফাত্তানি, শায়খ আবদে আর-রহমান আল-উজায়মি, শায়খ সুলায়মান উতবি এবং শায়খ আবদ আল কাদির শামস।
শায়খ জামাল ১২৮৪ হিজরির ১৯ শাওয়াল (১৪ ফেব্রুয়ারি ১৮৬৮) শুক্রবার সূর্যোদয়ের পর মক্কায় ইন্তেকাল করেন। আসরের নামাজের পর কাবার দরজায় তার জানাজা অনুষ্ঠিত হয়। শরীফ আবদুল্লাহ তার জানাযায় উপস্থিত ছিলেন। তাকে জান্নাতুল মু'আল্লায় খাদিজার সমাধির কাছে সমাহিত করা হয়েছিল।
ব্রিটিশ রাজত্বকালে মক্কার নিম্নলিখিত মুফতিরা (যারা ধর্মীয় বিষয়ে ফরমান জারি করেন, বেশিরভাগই সরকার কর্তৃক নিযুক্ত) এই মর্মে ফরমান জারি করেছিলেন যে ভারতীয় মুসলমানদের ভারতে ব্রিটিশ সরকারের বিরুদ্ধে যুদ্ধে যাওয়া বৈধ নয়। এই মুফতিরা হলেন:
১. জামাল ইবনে আবদুল্লাহ শায়খ উমর রা.
২. হুসাইন বিন ইব্রাহিম মালিকি।
৩. আহমদ বিন যুহরী শাফেঈ।
তার মৃত্যুর পর আব্দুর রহমান সিরাজ মুফতি হিসেবে তার স্থলাভিষিক্ত হন। একই সাথে আহমদ জায়নি দাহলান শায়খুল উলামা হিসেবে দায়িত্ব গ্রহণ করেন।
তাঁর লিখিত রচনাগুলির মধ্যে রয়েছে:
ফ্রিটাউন সেন্ট্রাল মসজিদ

ফ্রিটাউন সেন্ট্রাল মসজিদ সিয়েরা লিওনের দুটি বৃহত্তম মসজিদের মধ্যে একটি। এটি রাজধানী ফ্রিটাউনে অবস্থিত। ফ্রিটাউন কেন্দ্রীয় মসজিদের প্রধান ইমাম হলেন শেখ আহমদ তেজান সিল্লাহ, যিনি সিয়েরা লিওনের ইউনাইটেড কাউন্সিল অফ ইমামসের আধ্যাত্মিক নেতা। মসজিদটি বিভিন্ন ইসলামী সাংস্কৃতিক অনুষ্ঠানেরও আয়োজন করে।
সিয়েরা লিওনের রাষ্ট্রপতিরা ঐতিহ্যগতভাবে মাঝে মাঝে মসজিদে যান এবং ধর্ম নির্বিশেষে মুসলিমদের নামাজে যোগদান করেন। সিয়েরা লিওনের তৎকালীন প্রাক্তন রাষ্ট্রপতি আর্নেস্ট বাই কোরোমা (যিনি একজন খ্রিস্টান) বেশ কয়েকবার কেন্দ্রীয় মসজিদে গিয়ে প্রার্থনা করেছেন।
ইসলাম ও সহিংসতা

ইসলামের শুরু থেকেই রাজনৈতিক ও ধর্মীয় উদ্দেশ্যপ্রণোদিত সহিংসতার ঘটনা পরিলক্ষিত হয়। ইসলামী নবী মুহাম্মদ, তাঁর সাহাবীগণ এবং ৭ম, ৮ম ও ৯ম শতাব্দীর প্রথম খলিফাদের আচরণ, বাণী ও সিদ্ধান্তের মাধ্যমে ইসলামের উৎপত্তি ঘটে। মূলধারার ইসলামি আইনে সহিংসতার বিস্তারিত বিবরণ পাওয়া যায়। এর মধ্যে রয়েছে শারীরিক আঘাত ও মৃত্যুদণ্ড এবং কখন, কিভাবে এবং কার বিরুদ্ধে যুদ্ধ করা হবে তা সম্পর্কে নানা নিয়ম।
শরিয়া আইন হল ইসলামের ধর্মীয় উপদেশসমূহ থেকে উদ্ভূত মৌলিক ইসলামি ধর্মীয় আইন। কুরআন ও মুহাম্মদের মতামত (যেমন, হাদিস ও সুন্নাহ) হল শরিয়ার প্রধান উৎস। সরাসরি প্রধান উৎসগুলিতে সম্বোধিত হয়নি এমন বিষয় ও ইস্যুগুলোর ক্ষেত্রে থেকে শরিয়া উদ্ভূত হয়। এই নির্ধারণ ইসলামের বিভিন্ন সম্প্রদায়ের (সুন্নি ও শিয়া প্রধান) মধ্যে এবং বিভিন্ন ফিকহি মাদ্রাসার মধ্যে (যেমন, হানাফি, মালিকি, শাফি, হাম্বলি ও জাফারি) ভিন্ন হয়।
এই মাদ্রাসাগুলোর শরিয়া নিম্নলিখিত দিকনির্দেশনা অনুসারে শ্রেণিবদ্ধভাবে নির্ধারিত হয়:
শরিয়া বিভিন্ন মুসলিম দেশের আইন প্রণয়নের একটি গুরুত্বপূর্ণ উৎস। সৌদি আরব, সুদান, ইরান, ইরাক, আফগানিস্তান, পাকিস্তান, ব্রুনাই, সংযুক্ত আরব আমিরাত, কাতার, ইয়েমেন ও মৌরিতানিয়া এর মতো দেশসমূহ সম্পূর্ণ বা অধিকাংশ শরিয়া আইন প্রয়োগ করে। এই দেশগুলোতে শরিয়া-নির্ধারিত শাস্তি, যেমন শিরশ্ছেদ, বেত্রাঘাত ও প্রস্তর নিক্ষেপ বিচারবহির্ভূতভাবে কার্যকর করা হয়।
বিশ্বব্যাপী ইসলামপন্থী আন্দোলনগুলোর জন্য শরিয়া প্রবর্তন একটি দীর্ঘকালীন লক্ষ্য। তবে শরিয়া প্রয়োগের প্রচেষ্টা বিতর্ক, সহিংসতা এবং এমনকি যুদ্ধের মাধ্যমে গৃহীত হয়েছে। শরিয়া ও ধর্মনিরপেক্ষ আইনের পার্থক্যের কারণে একটি চলমান বিতর্ক রয়েছে যে শরিয়া ধর্মনিরপেক্ষ শাসনব্যবস্থা, মানবাধিকার, চিন্তার স্বাধীনতা এবং নারীর অধিকারের সাথে সামঞ্জস্যপূর্ণ কিনা।
বামাকোর গ্র্যান্ড মসজিদ

বামাকো গ্র্যান্ড মসজিদ () হল মালির বামাকো শহরের কেন্দ্রস্থলে অবস্থিত একটি মসজিদ। উপনিবেশ-পূর্ববর্তী সময়ের মাটির ইটের মসজিদের স্থানে নির্মিত হয়েছে মসজিদটি। বর্তমান মসজিদটি ১৯৭০ এর দশকের শেষের দিকে সৌদি আরব সরকারের অর্থায়নে নির্মিত হয়েছিল। বামাকোর সবচেয়ে উঁচু স্থাপনাগুলির মধ্যে এটি একটি। এটি নাইজার নদীর উত্তরে কেন্দ্রীয় বাজার ("গ্র্যান্ড মার্চে") এবং ঔপনিবেশিক যুগের বামাকো ক্যাথেড্রালের কাছে অবস্থিত। বর্গাকার কেন্দ্রীয় কাঠামোর চারপাশে নির্মিত উঁচু সিমেন্টের মিনারগুলির কারণে ভবনটি শৈলীগতভাবে পশ্চিম আফ্রিকার তুলনায় সৌদি ধর্মীয় কাঠামো নির্মাণশৈলীর কাছাকাছি। শহরের বেশিরভাগ অংশ থেকে মসজিদটি দৃশ্যমান এবং মাঝে মাঝে পর্যটকদের জন্য মসজিদটি উন্মুক্ত করা হয়।
কনস্টানটাইনের বড় মসজিদ

কনস্টানটাইনের বড় মসজিদ () বা দামা এল কেবির হলো আলজেরিয়ার কনস্ট্যান্টিনে অবস্থিত একটি ঐতিহাসিক মসজিদ।
গ্রেট মসজিদ অব কনস্ট্যান্টিন কনস্ট্যান্টিন শহরের কেন্দ্রে লারবি বেন এমহিদি স্ট্রিটে অবস্থিত। এর নির্মাণ শুরু হয়েছিল ১১৩৫ খ্রিস্টাব্দে হাম্মাদিদ শাসকদের শাসনামলে। মসজিদটি দীর্ঘ ইতিহাসে বহুবার সংস্কার ও সম্প্রসারণ করা হয়েছে। এর মধ্যে উল্লেখযোগ্য পরিবর্তন ঘটে ওসমানীয় যুগে ১৭৬৬ সালে এবং পরবর্তী সময়ে ফরাসি শাসনের অধীনে।
মোনাস্তিরের বড় মসজিদ

মোনাস্তিরের বড় মসজিদ () হল একটি ঐতিহাসিক তিউনিসীয় মসজিদ, যা মোনাস্তির শহরে অবস্থিত। এটি শহরের উপকণ্ঠে সমুদ্রের পাশে মোনাস্তিরের রিবাতের নিকটে অবস্থিত। মসজিদটি পাথরের তৈরি উঁচু বাইরের দেয়াল, জানালা ও দরজার চারপাশের নকশা এবং মিহরাবের বরাবর বিস্তৃত খিলান দ্বারা চিহ্নিত।
বর্তমান মসজিদটি কয়েক শতাব্দী ধরে সম্প্রসারণ ও সংস্কারের মধ্য দিয়ে গেছে। এটি মূলত চারটি প্রধান নির্মাণ পর্যায়ের মাধ্যমে গঠিত হয়েছে। প্রথম পর্যায়ে ৯ম শতাব্দীতে হলটি নির্মিত হয়েছিল, যা খিলানযুক্ত ভল্ট দ্বারা আবৃত ছিল এবং ক্রুশাকার স্তম্ভের উপর আধাবৃত্তাকার খিলান দ্বারা সমর্থিত ছিল।
১১শ শতকে মসজিদের দক্ষিণ-পূর্ব অংশ সম্প্রসারণের সাথে নতুন স্তম্ভ যোগ করা হয়, যা খিলানযুক্ত ভল্ট দ্বারা আবৃত ছিল। এই সময়েই মিহরাবের নকশা উন্নয়ন শুরু হয়। জিরিদ শাসনামলে নির্মিত মিহরাবটি আধা-বৃত্তাকার খাঁজযুক্ত এবং কুফি শৈলীর শিলালিপি ও ফুলের নকশা দ্বারা অলংকৃত।
হাফসিদ যুগে মসজিদে আরও সম্প্রসারণ করা হয়। এই সময়ে একটি বর্গাকৃতির ভিত্তি বিশিষ্ট মিনার এবং উত্তর-পশ্চিম অংশে দুটি নতুন নাভ সংযোজন করা হয়। ১৮শ শতকে বাইরের দেয়ালের বরাবর একটি করিডর যোগ করার মাধ্যমে মসজিদের পূর্ণ নির্মাণ কাজ সম্পন্ন হয়।
মোনাস্তিরের বড় মসজিদের অন্যতম বৈশিষ্ট্য হল মিহরাবের উপরে কোনো গম্বুজ না থাকা, যা মধ্যযুগীয় ইফরিকিয়ান স্থাপত্যের জন্য অপেক্ষাকৃত বিরল।
পোর্তো-নোভোর বড় মসজিদ

পোর্তো-নোভোর বড় মসজিদ () হল একটি মসজিদ যা বেনিনের ওয়েমে বিভাগে পোর্তো-নোভো শহরে অবস্থিত।
মসজিদটির নির্মাণ কাজ শুরু হয় ১৯১২ সালে। ১৯২৫ সালে এর নির্মাণ কাজ সম্পন্ন হয়। এটি সম্প্রতি পোর্তো-নোভো শহর কর্তৃপক্ষের দ্বারা একটি ঐতিহাসিক স্থাপনা হিসেবে ঘোষিত হয়েছে।
আফ্রো-ব্রাজিলীয় স্থাপত্যর অনুকরণে নির্মিত এই মসজিদটি একটি চ্যাপেল বা গির্জার অনুরূপ। এর কেন্দ্রীয় হল দীর্ঘ এবং ছাদটি ভেতরে কিছুটা খিলান আকৃতির। সামনের দেয়াল ফুল, লতা-পাতা এবং সুক্ষ্ম খোদাই করা নকশায় অলংকৃত।
এল হাবিবি মসজিদ

এল হাবিবি মসজিদ () হলো তিউনিসের মেদিনায় অবস্থিত একটি মসজিদ। এটি বউ ধিবেনা মসজিদ নামেও পরিচিত।
মসজিদটি ১৪ সিদি সাবের স্ট্রিটে অবস্থিত। 
এটির নামকরণ করা হয়েছে তিউনিসের অন্যতম প্রধান মুহাম্মদ ষষ্ঠ আল-হাবিবের নামানুসারে। তিনি ১৯২২ সাল থেকে তার মৃত্যু পর্যন্ত হোসেনি রাজবংশ শাসন করেছিলেন।
স্মারক ফলক অনুসারে এল হাবিবি মসজিদটি ১৯২৬ সালে নির্মিত হয়েছিল।
এল হাফসিয়া মসজিদ

এল হাফসিয়া মসজিদ () হলো তিউনিসের মেদিনায় হাফসিয়া হুডে অবস্থিত একটি ছোট মসজিদ। 
এটি ২৩ আচৌর স্ট্রিটে অবস্থিত। 
মসজিদের প্রবেশপথের লিখন অনুসারে এটি মুহাম্মদ অষ্টম আল-আমিনের রাজত্বকালে নির্মিত হয়েছিল। সালাহ বেন আলী বেন বেলগাসেম বুজিনবিলা এল দৌইরির অনুদানের মাধ্যমে ১৯৫৪ সালে নির্মাণ কাজ শুরু হয় এবং দুই বছর পর ১৯৫৬ সালে এটি শেষ হয়। এটি ২০১১ সালে পুনরুদ্ধার করা হয়েছিল।
মসজিদটির নামকরণ করা হয়েছে এর এলাকার নামে, যা মূলত এল হারা নামে পরিচিত ছিল।
হাজ্জামিন মসজিদ

হাজ্জামাইন মসজিদ () হল তিউনিস, তিউনিসিয়ার একটি মসজিদ। এটি বেব জেডিদ অ্যারোন্ডিসমেন্টে অবস্থিত। ১৯৩১ সালে শেখ এল হাজ আহমেদ বেন লামাইন মসজিদটি পুনরুদ্ধার করেন। 
মসজিদটি তিউনিসিয়ার মদিনার অন্যতম দরজা বাব জেদিদের কাছে ৭৫ এল হাজ্জামিন স্ট্রিটে অবস্থিত।
আল হালিক মসজিদ

আল হালিক মসজিদ () হল তিউনিস, তিউনিসিয়ার একটি মসজিদ। এটি সিদি এল বেচির অ্যারোন্ডিসমেন্টে অবস্থিত।
মসজিদটি বাব জেদিদ এবং আল মার স্ট্রিটের কাছে অবস্থিত। কিংবদন্তি অনুসারে একজন বিধবা তার গয়না বিক্রি করে এর নির্মাণকাজের খরচ বহন করেছিলেন। তাই এর নাম "হালিক"। শব্দটির অর্থ "সোনার অলঙ্কারের আংটি"।
হাম্মাম এল রমিমি মসজিদ

হাম্মাম রেমিমি মসজিদ () হল তিউনিসিয়ার মদিনার উত্তরে হালফাউইন হুডে অবস্থিত একটি তিউনিসিয়ান মসজিদ ।
প্রবেশপথের স্মারক ফলক অনুসারে এটি ১৭৮১ সালে হোসেনি যুগে নির্মিত হয়েছিল।
মসজিদটির নামকরণ করা হয়েছে এর কাছে অবস্থিত একটি হাম্মাম থেকে, যা ১২৪৫ সালে মোহাম্মদ রেমিমি () দ্বারা প্রতিষ্ঠিত হয়েছিল। তিনি হাফসিদের যুগে আলমেরিয়া থেকে এসেছিলেন।
এটি মদিনার দুটি ফটক বাব সৌইকা এবং বাব এল খাদরার মাঝখানে হাম্মাম রেমিমি স্ট্রিটে অবস্থিত।
হারমেল মসজিদ

হারমেল মসজিদ ( , কেনিত্রা মসজিদ নামেও পরিচিত ( ), হল তিউনিসিয়ার মদিনার সাবাঘিন স্ট্রিটে অবস্থিত একটি তিউনিসিয়ান মসজিদ।
মসজিদটি হাফসিদের রাজত্বকালে নির্মিত হয়েছিল। ১৭ শতকে ইউসুফ দে-এর একজন মন্ত্রী আলী থাবেত দ্বারা এটি নির্মিত হয়।
এল হেনতাতি মসজিদ

এল হেনতাতি মসজিদ () তিউনিসিয়ার মদিনার পশ্চিমে সউক এল লেফায় অবস্থিত একটি ছোট মসজিদ।
এটি ৮৮ সৌক এল লেফায় অবস্থিত। 
মসজিদটি হাফসিদ যুগে নির্মিত হয়েছিল। সে সময়ে ইবাদি তিউনিসে ছড়িয়ে পড়েছিল। আজকাল ইবাদি মূলত জেরবাতে পাওয়া যায়।
ইবনে খালদুনের মতে, হেনতাতি নামটি এসেছে আবু হাফস উমর ইবনে ইয়াহিয়া এল হিনতাতির নেতৃত্বাধীন হিনতাতা গোত্রের নাম থেকে ()। তিনি ইফরিকিয়া এবং হাফসিদ রাজবংশের প্রথম আমির ছিলেন।
এল ইচবিলি মসজিদ

এল ইচবিলি মসজিদ () তিউনিসিয়ার মদিনায় অবস্থিত একটি তিউনিসিয়ান মসজিদ।
এল ইচবিলি মসজিদ বাখ হাম্বা স্ট্রিট এবং ট্রেসর স্ট্রিটের মধ্যবর্তী স্থানে সউক এল ব্লাটের সামনে অবস্থিত। 
মসজিদটি দশম শতাব্দীতে নির্মিত হয়েছিল। মসজিদে একটি বিশাল সম্মুখভাগ রয়েছে, যার তিনটি দরজা রয়েছে। মিনারটি ১৪ শতকে যুক্ত করা হয়েছিল।
ইকরোদু কেন্দ্রীয় মসজিদ

ইকরোদু সেন্ট্রাল মসজিদ নাইজেরিয়ার ইকরোদু, লাগোস স্টেটে অবস্থিত একটি ঐতিহাসিক ও সাংস্কৃতিক মসজিদ। এর ভিত্তিপ্রস্তর স্থাপন করা হয় ১২ জানুয়ারি, ১৯৩৩ সালে। এই অনুষ্ঠানটি পরিচালনা করেন ইকরোদুর লেমোমু বুরাইমোহ। এই মসজিদটি শুধু উপাসনার স্থান নয়, এটি ইসলামী শিক্ষা ও সামাজিক কর্মকাণ্ডের কেন্দ্র হিসেবেও গুরুত্বপূর্ণ ভূমিকা পালন করে।
মসজিদটি ইকরোদু সম্প্রদায়ের মূল ইসলামিক উপাসনাকেন্দ্র হিসেবে নির্মিত হয়েছিল। কয়েক দশক ধরে এটি ইসলামী শিক্ষা, সামাজিক অনুষ্ঠান এবং ধর্মীয় কর্মকাণ্ডের জন্য কেন্দ্রীয় ভূমিকা পালন করে আসছে। সময়ের সঙ্গে সঙ্গে ইকরোদুর জনসংখ্যা বৃদ্ধি পাওয়ায়, মসজিদটি আরও বড় পরিসরে সম্প্রসারিত হয় যাতে বেশি সংখ্যক মুসল্লি এখানে নামাজ আদায় করতে পারেন।
মসজিদটি ইকরোদু মুসলিম কমিউনিটি অ্যাসোসিয়েশন (IMCA)-এর একটি গুরুত্বপূর্ণ সদস্য। এই সংস্থাটি ইসলামী ঐক্য, ধর্মীয় শিক্ষা এবং সামাজিক কল্যাণ প্রচারের জন্য কাজ করে। এছাড়াও মসজিদটি দারিদ্র্য বিমোচন, শিক্ষাগত উন্নয়ন এবং ধর্মীয় সম্প্রীতির মতো বিভিন্ন সমাজকল্যাণমূলক প্রকল্পে অংশগ্রহণ করে।
মসজিদটি ওবা সালাউদীন ওয়েফুসি স্ট্রিটে অবস্থিত, যা ইতা এলেওয়া খেলার মাঠ এবং ইকরোদু মেথডিস্ট চার্চ, ইতা এলেওয়ার নিকটে অবস্থিত।
অপিসথোকোন্টা

অপিসথোকোন্টা () হলো একটি বৃহৎ সুকেন্দ্রিক জীবগোষ্ঠী যার মধ্যে প্রাণী এবং ছত্রাক রাজ্য অন্তর্ভুক্ত রয়েছে। অপিসথোকোন্টা গোষ্ঠীকে পূর্বে "ছত্রাক/মেটাজোয়া গোষ্ঠী" বলা হতো।<ref name="urlFungi/Metazoa group"></ref> এটি সাধারণত একটি ক্লেড হিসেবে স্বীকৃত।
অপিসথোকন্টদের একটি সাধারণ বৈশিষ্ট্য হলো এদের ফ্ল্যাজেলাযুক্ত কোষ রয়েছে। এই বৈশিষ্ট্যের কারণেই এই গোষ্ঠীর নামকরণ করা হয়েছে।
অপিসথোকন্টদের বৈশিষ্ট্যের মধ্যে রয়েছে বহিঃকোষীয় কাইটিন সংশ্লেষণ, যা এক্সোস্কেলিটন, সিস্ট/স্পোর প্রাচীর, অথবা তন্তুজাত বৃদ্ধি ও হাইফার কোষপ্রাচীর গঠনের জন্য ব্যবহৃত হয়; এছাড়া রয়েছে বহিঃকোষীয় পরিপাকের মাধ্যমে খাদ্য ভাঙন এবং অগ্নিজাত শোষণের মাধ্যমে পুষ্টি গ্রহণ; এবং অন্যান্য কোষ সংশ্লেষণ ও বিপাকীয় পথ। প্রতিটি ক্লেডের মূলে থাকা গণগুলো সাধারণত অ্যামিবয়েড এবং ফ্যাগোট্রফিক প্রকৃতির।
জামে আল-কারাফা মসজিদ

জামে আল-কারাফা মসজিদ বা কারাফা মসজিদ ফাতিমীয়দের নতুন রাজধানী কায়রোতে ৯৬৯ সালে বিজয়ের পর নির্মিত দ্বিতীয় প্রধান মসজিদ। এটি কারাফা, কায়রো ও ফুস্তাত-এর বিশাল কবরস্থানে অবস্থিত ছিল।
মসজিদটি ৯৭৬ সালে খলিফা আল-আজিজের (শাসনকাল ৯৭৫–৯৯৬) মা আল-সাইয়্যিদা আল-মুইজিয়া (যিনি দুরজান নামেও পরিচিত) এবং তার কন্যা সিত আল-মালিকের আদেশে নির্মিত হয়েছিল। এটি পুরনো "গম্বুজ মসজিদ" ("মসজিদ আল-কুব্বা")-এর স্থানে নির্মিত হয় এবং ধারণা করা হয় যে এটি ছিল খুবই বড়। ঐতিহাসিক আল-মাকরিজি এটিকে তার সময়ের অন্যতম সুন্দর স্থাপনা হিসেবে বর্ণনা করেছেন।
জনাথন ব্লুম তার "দ্য মসক অব দ্য কারাফা" গ্রন্থে মসজিদের একটি সম্ভাব্য বিন্যাস উপস্থাপন করেছেন। তবে ইউসুফ রাগিব তার "লা মসক দাল-কারাফা"-তে এই পুনর্গঠনের কিছু সমস্যার কথা উল্লেখ করেছেন। ব্লুমের মতে, মসজিদে একটি কেন্দ্রীয় পথ ছিল, যা অন্যান্য পথগুলোর তুলনায় প্রশস্ত ছিল। মসজিদটির ছাদ উঁচু ছিল এবং এটি মিহরাব-এর সামনে একটি গম্বুজের দিকে নিয়ে যেত। এই নকশাটি আল-আজহার মসজিদ ও আল-হাকিম বিআমর আল্লাহ মসজিদ-এর মতো ছিল।
এই মসজিদের উঠান গ্রীষ্মের শুক্রবার সন্ধ্যায় কায়রোর অভিজাতদের মিলনস্থল হিসেবে ব্যবহৃত হতো এবং শীতকালে মসজিদের আচ্ছাদিত কিবলা অংশে তারা মিলিত হতেন। এখানে রাষ্ট্রীয় উৎসব পালিত হতো এবং সকল শ্রেণির মানুষের মাঝে খাদ্য বিতরণ করা হতো। ইবন আল-জাইয়াতের মতে এটি ছিল একটি বিশেষ পবিত্র মসজিদ, যেখানে মানুষ দুঃসময়ে আশ্রয় নিত।
১১৬৮ সালে ফুস্তাতের অধিকাংশ অংশ এক ভয়াবহ অগ্নিকাণ্ডে ধ্বংস হয়ে গেলে মসজিদটিও প্রায় সম্পূর্ণরূপে ধ্বংস হয়ে যায়। কেবলমাত্র সবুজ মিহরাবটি অক্ষত ছিল। পরে এটি পুনর্নির্মাণ করা হয় এবং "জামে আল-আউলিয়া" নামে পরিচিতি পায়। তবে ১৪০৩ সালের সংকটের পর কারাফা জনশূন্য হয়ে গেলে মসজিদে লোকজন সংখ্যা কমে যায়।
নোটউদ্ধৃতি
গ্রন্থপঞ্জি
জামিয়াতুল আতিক মসজিদ

জামিয়াতুল আতিক মসজিদ (যা স্থানীয়ভাবে ফুরাহ বে মসজিদ নামেও পরিচিত) হলো একটি বৃহৎ মসজিদ যা সিয়েরা লিওনের ফ্রিটাউন শহরের ফুরাহ বে পাড়ায় অবস্থিত। মসজিদটিতে প্রতিদিন পাঁচ ওয়াক্ত নামাজ আদায় করা হয় এবং ইসলামিক শিক্ষা প্রদান করা হয়। জামিয়াতুল আতিক মসজিদের প্রধান ইমাম হলেন শেখ আলহাজি হাসান করিম, এবং তার সহকারী ইমাম হলেন শেখ আলহাজি নাজির কিং।
এই মসজিদটি ফুরাহ বে এলাকার প্রধান মসজিদ, যা মূলত একটি রক্ষণশীল মুসলিম অধ্যুষিত এলাকা।
২০১৭ সালের ঈদুল ফিতর উদযাপনের সময় তৎকালীন সমাজকল্যাণ, লিঙ্গ ও শিশু বিষয়ক মন্ত্রী সিলভিয়া ব্লাইডেন (যিনি একজন খ্রিস্টান) এই মসজিদে মুসলমানদের সঙ্গে নামাজে অংশগ্রহণ করেন।
কারাহ বর্নি মসজিদ

কারাহ বর্নি মসজিদ () তিউনিসিয়ার মেদিনায় অবস্থিত একটি তিউনিসিয়ান মসজিদ ছিল। এটি এখন আর বিদ্যমান নেই।
কারাহ বর্নি‌ মসজিদ সিদি এল আগা স্ট্রিটে অবস্থিত ছিল।
তুর্কি ভাষায় ""বর্নি"" শব্দের অর্থ কালো, আর ""কারাহ"" শব্দের অর্থ "বাজ পাখি"। তাই কারাহ বর্নি মসজিদ নামের অর্থ দাঁড়ায় কালো বাজপাখির মসজিদ।
পর্যবেক্ষকদের মতে মসজিদটি অটোমান শাসনামলে নির্মাণ করা হয়েছিল।
কারামানলি মসজিদ

কারামানলি মসজিদ (যা আহমেদ কারামানলি মসজিদ নামেও পরিচিত) লিবিয়ার ত্রিপোলিতে অবস্থিত ১৮ শতকের একটি মসজিদ। 
মসজিদটির নামকরণ করা হয়েছে আহমেদ কারামানলির নামে, যিনি ১৭৩৬ সালে এর নির্মাণ কাজ শুরু করেছিলেন। এটি একটি বৃহত্তর কমপ্লেক্সের অংশ যেখানে একটি মাদ্রাসা এবং কারামানলি রাজবংশের সদস্যদের সমাধি রয়েছে। মসজিদটির তিন দিকে প্রবেশপথ রয়েছে।
২০১৪ সালে লিবিয়ার গৃহযুদ্ধের সময় মসজিদটি ভাঙচুর করা হয়েছিল। হামলার সময় এর সিরামিক টাইলস এবং মার্বেল সজ্জা ক্ষতিগ্রস্ত হয়েছিল, যার নিন্দা জানিয়েছে ইউনেস্কো ।
এল কায়াল মসজিদ

এল কায়াল মসজিদ ( ) একটি তিউনিসিয়ান মসজিদ। এটি তিউনিসের মদিনার উত্তরে বাব সৌইকা শহরতলিতে অবস্থিত।
মসজিদটি ৪ এল মেহরজি স্ট্রিটে অবস্থিত। 
ঐতিহাসিক মোহাম্মদ বেলখোদজার মতে মসজিদটির নামকরণ হয়েছে প্রতিষ্ঠাতা "কায়াল" ( ) নামক একজন শস্য পরিমাপকের নামানুসারে।
খোজা মসজিদ

খোজা মসজিদ কেনিয়ার নাইরোবিতে অবস্থিত একটি মসজিদ। এটি কেন্দ্রীয় ব্যবসায়িক জেলার প্রান্তে রিভার রোড এবং মোই অ্যাভিনিউ জংশন বরাবর অবস্থিত।
মসজিদটি আগা খানের নেতৃত্বে ইসমাইলি সম্প্রদায় দ্বারা নির্মিত হয়েছিল। ১৯২২ সালের ১৪ জানুয়ারী নির্মাণকাজ সম্পন্ন হয়। পরবর্তীতে কেনিয়ার জাতীয় জাদুঘর কর্তৃক ভবনটিকে জাতীয় স্মৃতিস্তম্ভ হিসেবে ঘোষণা করা হয়। 
মসজিদটি ভিক্টোরিয়ান স্থাপত্য শৈলীতে নির্মিত হয়েছিল। পুরো মসজিদটি একটি তিনতলা ভবন।
এল কুব্বা মসজিদ

এল কোব্বা মসজিদ বা গম্বুজের মসজিদ () হল তিউনিসের মদিনায় একাদশ শতাব্দীতে নির্মিত একটি ছোট মসজিদ। এটি ৪১ ট্যুরবেট এল বে স্ট্রিটে অবস্থিত।
মসজিদের প্রবেশপথের স্মারক ফলক অনুসারে এটি একাদশ শতাব্দীতে নির্মিত হয়েছিল। এটি ইতিহাসবিদ এবং ইতিহাসবিদ ইবনে খালদুনের পড়াশোনা এবং গবেষণা করার স্থান হিসেবে পরিচিত। 
মসজিদের প্রবেশপথের উপরে একটি অর্ধ-গোলাকার গম্বুজ রয়েছে এবং এর উপরে একটি ষড়ভুজাকার থোলোবেটের উপরে নির্মিত একটি ক্লেরেস্টোরি রয়েছে।
প্রার্থনা কক্ষটি সম্ভবত প্রবেশদ্বারের পরে নির্মিত হয়েছিল।
লাজ মসজিদ

লাজ মসজিদ () তিউনিসিয়ার মেদিনার পশ্চিমে অবস্থিত একটি ছোট মসজিদ ।
এটি দার এল জেল্ড স্ট্রিটে অবস্থিত। 
লাজিস্তানের একজন জানিসারি তিউনিস হাজ মোহাম্মদ লাজের নামানুসারে মসজিদটির নামকরণ করা হয়েছে। 
স্মারক ফলক অনুসারে "হাজ মুস্তফা লাজ দেই"কে এই মসজিদে সমাহিত করা হয়েছিল।
অ্যান্ডোরীয় অলিম্পিক কমিটি

অ্যান্ডোরীয় অলিম্পিক কমিটি (; এছাড়াও সংক্ষেপে আইওসি কোড এএনডি দ্বারা পরিচিত) হলো অ্যান্ডোরার জাতীয় অলিম্পিক কমিটি। এই সংস্থাটির ১৯৭১ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৭৫ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর অ্যান্ডোরার অ্যান্ডোরা দে ভেল্লায় অবস্থিত।
বর্তমানে অ্যান্ডোরীয় অলিম্পিক কমিটির সভাপতির দায়িত্ব পালন করছেন হাভিয়ের এস্পোত মিরো, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন হোসেপ আন্তোনি গেরা আলভারেস।
১৯৭১ সালে অ্যান্ডোরার বহু-ক্রীড়ার সর্বোচ্চ সংস্থা হিসেবে অ্যান্ডোরীয় অলিম্পিক কমিটি প্রতিষ্ঠিত হয়েছে। ইসিদ্রে বারো এই সংস্থার প্রথম সভাপতির দায়িত্ব পালন করেছেন, যিনি ১৯৭৫ হতে ১৯৯৭ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় পাঁচ বছর পর অ্যান্ডোরা ১৯৭৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৭৬ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
২০২৫ কোপা দেল রে ফাইনাল

২০২৫ কোপা দেল রেই ফাইনাল ফুটবল ম্যাচটি ২০২৪-২৫ কোপা দেল রে- এর বিজয়ীদের নির্ধারণ করবে, যা স্পেনের প্রাথমিক ফুটবল কাপের ১২৩তম সংস্করণ (দুটি মৌসুম সহ যেখানে দুটি প্রতিদ্বন্দ্বী সংস্করণ খেলা হয়েছিল)। ম্যাচটি ২৬ এপ্রিল ২০২৫ তারিখে সেভিলের এস্তাদিও দে লা কার্তুজায় চিরপ্রতিদ্বন্দ্বী বার্সেলোনা এবং রিয়াল মাদ্রিদের মধ্যে অনুষ্ঠিত হবে। এটি দুই দলের মধ্যে ২৬০তম প্রতিযোগিতামূলক ম্যাচ এবং ২০১৪ সালের পর কোপা দেল রে ফাইনালে প্রথম।
ছোট পাশা মসজিদ

ছোট পাশা মসজিদ তিউনিসের মেদিনার উল্লেখযোগ্য মসজিদগুলির মধ্যে একটি, যা শহরের পশ্চিমে অবস্থিত। এটি হোসেনিদ হামুদা পাশার () মসজিদ নামেও পরিচিত।
মসজিদটি কাসবাহ স্ট্রিটের ২১৪ নম্বরে অবস্থিত। 
স্মারক ফলক অনুসারে ১৮০৫ সালে (১২২০ হিজরি) তিউনিসের হোসেনিদ বে হাম্মুদা পাশা এটি নির্মাণ করেছিলেন।
লোবাতসে মসজিদ

লোবাতসে মসজিদ হল লোবাতসে, দক্ষিণ-পূর্ব জেলা, বতসোয়ানায় অবস্থিত একটি মসজিদ।
মসজিদটি বতসোয়ানা মুসলিম অ্যাসোসিয়েশন দ্বারা নির্মিত হয়েছিল। ১৯৬৭ সালে এটির নির্মাণকাজ সম্পন্ন হয়েছিল। ফলে এটি দেশের প্রাচীনতম মসজিদ হিসেবে পরিগণিত হচ্ছে‌।
আবুল-ফুতুহ আল-হাসান ইবনে জাফর

আবুল-ফুতুহ আল-হাসান ইবনে জাফর ( ) ৯৯৪/৫ থেকে ১০১০ সাল পর্যন্ত ফাতেমীয় খিলাফতের সময় মক্কার শরীফ ছিলেন। ১০১০ সালে ফিলিস্তিনে ফাতেমিয় খিলাফতের বিরুদ্ধে বিদ্রোহের সময় তাকে খলিফা বিরোধী হিসেবেও ঘোষণা করা হয়েছিল।
৩৮৪ হিজরিতে (৯৯৪/৫ খ্রিস্টাব্দ ) আবুল ফুতুহ তার ভাই ঈসার স্থলাভিষিক্ত হন এবং মক্কার আমির হন। তিনি জাফরীয় রাজবংশের সদস্য ছিলেন। রাজবংশটি হাসানিদ পরিবার ছিল এবং আনুমানিক ৯৬৮ সালে মক্কার শাসন লাভ করে। এই পরিবার হয়তো জায়েদিদের মতবাদের প্রতি ঝোঁক ছিল এবং তারা ফাতেমীয় খিলাফতের আধিপত্য মেনে নিয়েছিল। 
১০১০ সালের জুলাই মাসে, সাবেক ফাতিমীয় উজির আবুল কাসিম আল-হুসাইন ইবন আলী আল-মাগরিবির উসকানিতে তিনি বিদ্রোহী বেদুইন নেতা জাররাহিদের নেতৃত্বাধীন ফাতিমীয় শাসনবিরোধী বিদ্রোহে যোগ দেন। তিনি "আল-রাশিদ বিল্লাহ" (অর্থাৎ, "আল্লাহর পথে ন্যায়পরায়ণ") উপাধি গ্রহণ করে খলিফা হিসেবে ঘোষণা হন এবং বিদ্রোহীদের রাজধানী রামলায় গমন করেন। এখানে তাকে প্রথমে উষ্ণ অভ্যর্থনা জানানো হয় এবং " বিশ্বাসীদের সেনাপতি " হিসেবে প্রশংসিত করা হয়। তবে শীঘ্রই, তার সাথে আনা টাকা ফুরিয়ে গেল এবং জাররাহিদরা তাকে সম্মান করা বন্ধ করে দিল। অন্যদিকে তারা ফাতেমীয় খলিফা ইমাম আল-হাকিম বি-আমর আল্লাহর কাছ থেকে উপহার এবং অর্থ গ্রহণ করতে থাকে। হতাশ হয়ে হাসান মক্কায় ফিরে আসেন এবং ফাতেমীয়দের আনুগত্য মেনে নেন। তখন ১০১০ সালের গ্রীষ্মের শেষের দিকে ফাতেমীয় সৈন্যরা জাররাহিদের বিদ্রোহ দমন করে। তার বিদ্রোহের উদ্দেশ্য সম্পূর্ণরূপে স্পষ্ট নয়। বিদ্রোহের আগে কয়েক বছর ধরে মিশর থেকে শস্য পরিবহন বন্ধ থাকার কারণে এবং আর্থিক ভর্তুকি বন্ধ থাকার কারণে হেজাজ ক্ষতিগ্রস্ত হয়েছিল। কিছু সূত্রগুলি স্পষ্টভাবে উল্লেখ করেছে যে এর ফলে আল-হাসান ক্ষুব্ধ হয়। তবে, পাল্টা-খিলাফত ঘোষণার অভূতপূর্ব সিদ্ধান্তের পেছনে আদর্শিক প্রেরণাও ছিল। সম্ভবত ১০০৫ সালে আল-হাকিমের নির্দেশে ফাতিমীয় এলাকায় প্রথম দুই রাশিদুন খলিফার বিরুদ্ধে অভিশাপ দেওয়ার আদেশ এতে প্রভাব ফেলেছিল। 
আবুল-ফুতুহ সংক্ষিপ্ত সময়ের জন্য মদিনা দখল করেন। এখানে বানু মুহান্না নামে একটি প্রতিদ্বন্দ্বী হুসাইনী বংশ শাসন করত। 
ইবনে আল-আসিরের মতে, আবু আল-ফুতুহ ৪৩০ হিজরিতে (১০৩৮/৯) মারা যান। ৪০০ হিজরি (১০১০) খ্রিস্টাব্দে তাকে পদচ্যুতি করা হয়। পরে তাঁর একমাত্র পুত্র সুকর আমির হন।
আন্তর্জাতিক আলু দিবস

আন্তর্জাতিক আলু দিবস হলো একটি আন্তর্জাতিক পালন যা প্রতি বছর ৩০ মে বিশ্বজুড়ে পালিত হয়। ২০২৩ সালের ডিসেম্বরে, জাতি সংঘের সাধারণ পরিষদ ৩০ মে তারিখটিকে "আন্তর্জাতিক আলু দিবস" হিসেবে মনোনীত করার সিদ্ধান্ত নেয় , যাতে আলুর বহুমুখী পুষ্টিকর, অর্থনৈতিক, পরিবেশগত এবং সাংস্কৃতিক মূল্যবোধ এবং গ্রামীণ পরিবার ও উৎপাদকদের জন্য একটি অমূল্য খাদ্য সম্পদ এবং আয়ের উৎস হিসেবে এর অবদান সম্পর্কে সচেতনতা বৃদ্ধি করা যায়। এর লক্ষ্য হল ২০৩০ সালের উপযুক্ত উন্নয়ন পরিকল্পনা বাস্তবায়ন এবং উন্নয়ন লক্ষ্য অর্জন।
আলু হলো ভূনিম্নস্থ পরিবর্তিত কাণ্ড। সারা বিশ্বে বহু মানুষের অন্যতম প্রধান খাদ্য হলো আলু। বর্তমানে বিশ্বব্যাপী, ১০০ কোটিও বেশি মানুষ খাদ্য হিসেবে আলু গ্রহণ করে। এছাড়া গুরুত্বপূর্ণ আয়ের উৎস এই ফসল। প্রায় ৮,০০০ বছরেরও বেশি সময় ধরে আলু চাষ হয়ে আসছে। এখন ১৫৯ টি দেশে ৫,০০০টি পরিচিত জাত সহ আলু চাষ করা হয়। বিশ্বব্যাপী বিভিন্ন কৃষি ব্যবস্থায় এটি একটি গুরুত্বপূর্ণ ফসল, যার মধ্যে রয়েছে আন্দিজ পর্বতমালায় হাতে তৈরি বিভিন্ন বংশগত জাত উৎপাদনকারী ক্ষুদ্র চাষি থেকে শুরু করে বিভিন্ন মহাদেশের বিশাল বাণিজ্যিক, যান্ত্রিক খামার।
এই দিনটি কেবল আলুর পুষ্টি ও সাংস্কৃতিক মূল্যই উদযাপন করে না বরং খাদ্য নিরাপত্তা প্রদান এবং অর্থনৈতিক উন্নয়নে এর গুরুত্বের উপরও জোর দেয়। ৫,০০০ এরও বেশি জাতের এই আলু বিভিন্ন জলবায়ুর সাথে খাপ খাইয়ে নিতে পারে, যা ক্ষুধা ও অপুষ্টি মোকাবেলার প্রচেষ্টায় এটিকে একটি গুরুত্বপূর্ণ ফসল করে তোলে।
আন্তর্জাতিক আলু দিবস পালনের পেছনে বহুবিধ কারণ রয়েছে। এর লক্ষ্য দারিদ্র্য, খাদ্য ঘাটতি এবং পরিবেশগত হুমকির মতো বিশ্বব্যাপী চ্যালেঞ্জ মোকাবেলায় আলুর ভূমিকা সম্পর্কে সচেতনতা বৃদ্ধি করা। এই উদযাপন ফসলের কম গ্রিনহাউস গ্যাস নির্গমনকে আলোকিত করে, এর পরিবেশগত সুবিধাগুলি প্রদর্শন করে।অধিকন্তু, এই দিবসটি কর্মসংস্থান এবং আয় বৃদ্ধিতে আলুর অবদানকে স্বীকৃতি দেয়, ক্ষুধা ও অপুষ্টির বিরুদ্ধে বিশ্বব্যাপী লড়াইয়ে সাহায্য করে।
আন্তর্জাতিক আলু দিবস উদযাপনের মাধ্যমে, আমরা এই ফসলের তাৎপর্য এবং বিশ্বব্যাপী খাদ্য নিরাপত্তায় এর অব্যাহত অবদান নিশ্চিত করার জন্য উপযুক্ত কৃষি পদ্ধতির প্রচারের প্রয়োজনীয়তা স্বীকার করি।
বিশ্বের প্রায় দুই-তৃতীয়াংশ জনসংখ্যা তাদের প্রধান খাদ্য হিসেবে আলু ব্যবহার করে; প্রায় ৫০% আলু পরিবারের প্রধান খাদ্য বা সবজি হিসেবে ব্যবহৃত হয়।
আলু খরা, ঠান্ডা এবং অনুর্বর জমির বিরুদ্ধে প্রতিরোধী এবং ব্যাপক অভিযোজন ক্ষমতা সম্পন্ন।
২০৩০ সালের মধ্যে, আলুর মোট উৎপাদন ৭৫০ মিলিয়ন টনে পৌঁছাবে, যার বৃদ্ধি ১১২%, যার মধ্যে এশিয়া, আফ্রিকা এবং ল্যাটিন আমেরিকার উৎপাদন ১০০% বৃদ্ধি সহ ৪৪০ মিলিয়ন টনের বেশি হবে, যা বিশ্বের প্রায় ৫৯%।
মুহাম্মদ সিরাজুদ্দীন নকশবন্দী

মুহাম্মদ সিরাজুদ্দিন নকশবন্দী দক্ষিণ এশিয়ার (বর্তমান পাকিস্তান) একজন বিশিষ্ট ইসলামী পন্ডিত এবং নকশবন্দী সুফি ধারার সুফি শায়খ ছিলেন। তিনি ১৮৭৯ সালে জন্মগ্রহণ করেন এবং ১৯১৫ সালে ডেরা ইসমাইল খানের মুসা জাই শরীফে মৃত্যুবরণ করেন। তাঁর অনুসারী এবং তাঁর পদ্ধতির দিক থেকে তাঁর উত্তরাধিকার এবং প্রভাব এখনও বিশ্বজুড়ে বিস্তৃত।
১৫ মহররম ১২৯৭ হিজরি (৩০ ডিসেম্বর ১৮৭৯) মুসা জাই শরীফ, ডেরা ইসমাইল খানে (বর্তমান পাকিস্তান) জন্মগ্রহণ করেন। মুহাম্মদ সিরাজুদ্দিন নকশবন্দী বিখ্যাত নকশবন্দী শেখ মুহাম্মদ উসমান দামানির পুত্র এবং উত্তরসূরি ছিলেন। তিনি মোল্লা শাহ মুহাম্মদের কাছে পড়াশোনা করেন এবং চৌদ্দ বছর বয়সে স্নাতক হন। তিনি তার পিতার কাছ থেকে সুলূক (আধ্যাত্মিক নির্দেশনা) গ্রহণ করেছিলেন। এছাড়া তিনি ইমাম রব্বানী শায়খ আহমেদ সিরহিন্দীর "মাকতুবাত" (চিঠিপত্র) এবং খাজা মুহাম্মদ মাসুমের "মাকতুবাত" (চিঠিপত্র) এর মতো তাসাউফের বইগুলি পড়ছিলেন। তার বাবা তাকে ১৩১১ হিজরির ৩ জিলকদ (১০ মে ১৮৯৪) খিলাফত (সুফিবাদে অনুমতি) প্রদান করেন এবং একটি লিখিত ইজাজত-নামা (সনদ) দেন। 
১৩২৪ হিজরীতে তিনি হজ্জের জন্য মক্কা ও মদীনায় যান এবং ছত্রিশ জন সঙ্গীর সাথে ইসলামী নবী মুহাম্মদের রওজা জিয়ারত করেন। তার সঙ্গী হাজী মোল্লা সদর লিখেছেন যে, মদিনায় একদিন শায়খ সিরাজউদ্দিন গোসল করে নবীর কবর জিয়ারত করতে যান। সেখানে তিনি মুজাওয়িরদের (মাজার রক্ষণাবেক্ষণের দায়িত্বপ্রাপ্ত ব্যক্তিদের) সাথে দেখা করেন এবং তাদের সাথে কথা বলেন। এই সময় মুজাওয়িররা মুহাম্মদ সিরাজুদ্দিন নকশবন্দীকে একটি আরবি পোশাক এবং একটি জ্বলন্ত মোমবাতি উপহার দেন। মোমবাতি ব্যবহার করে তিনি দুটি প্রদীপ জ্বালিয়ে মুহাম্মাদের মাজারের রওজায় প্রবেশ করলেন এবং তাকে দেওয়া পোশাকটি পরেছিলেন।দীর্ঘ সময় নামাজ পড়ে তিনি বেরিয়ে এসে মুজাওয়িরদের প্রতি কৃতজ্ঞতা প্রকাশ করলেন।
সিরাজউদ্দিন প্রায় ছত্রিশ জনকে খিলাফত প্রদান করেন। তাঁর সবচেয়ে বিখ্যাত খলিফা এবং উত্তরসূরী ছিলেন পীর ফজল আলী কুরেশি। তিনি একজন বিশিষ্ট শেখ যার আধ্যাত্মিক উত্তরাধিকার এখনও বিশ্বজুড়ে সক্রিয়। 
পঁয়ত্রিশ বছর বয়সে সিরাজুদ্দিন গুরুতর অসুস্থ হয়ে পড়েন। সাহায্যের জন্য তিনি হাকিম আজমল খানের সাথে পরামর্শ করেন। কিন্তু দুর্ভাগ্যবশত তিনি সুস্থ হতে পারেননি। নিউমোনিয়া এবং জ্বরে আক্রান্ত হয়ে তিনি -২৬ রবিউল আউয়াল ১৩৩৩ হিজরি (১২ ফেব্রুয়ারি ১৯১৫) শুক্রবার মারা যান। ডেরা ইসমাইল খানের মুসা জাই শরীফে তাঁর বাবার কবরের পাশে তাঁকে সমাহিত করা হয়েছিল। 
তার বিভিন্ন ব্যক্তির কাছে লেখা চিঠিগুলো উর্দু ভাষায় অনুবাদ প্রকাশিত হয়েছে। এই বইয়ের সংকলনে তাঁর পিতার চিঠিগুলোও রয়েছে।।
খাজা সিরাজুদ্দীন নকশবন্দী সূফীবাদের মুজাদ্দিদী অনুশাসনের অন্তর্গত। এটি নকশবন্দী সুফি তরিকার প্রধান শাখা। তাঁর আধ্যাত্মিক বংশধারা একাদশ হিজরি শতাব্দীর মুজাদ্দিদ শেখ আহমদ সিরহিন্দির মাধ্যমে মুহাম্মদের সাথে সম্পর্কিত।
ফরিদপুর জেনারেল হাসপাতাল

ফরিদপুর জেনারেল হাসপাতাল বাংলাদেশের ফরিদপুরে অবস্থিত একটি সরকারি হাসপাতালে। হাসপাতালটি ""ফরিদপুর সদর হাসপাতাল"" নামেও পরিচিত। বৃহত্তর ফরিদপুর অঞ্চলে প্রাতিষ্ঠানিক স্বাস্থ্যসেবার যাত্রা এই হাসপাতালের মাধ্যমেই শুরু হয়েছিল। এটি শুধু ফরিদপুর শহর নয়, পার্শ্ববর্তী বিভিন্ন উপজেলা থেকেও আসা রোগীদের জন্য একটি গুরুত্বপূর্ণ স্বাস্থ্যসেবার কেন্দ্র।
ফরিদপুর জেনারেল হাসপাতাল ১৯১৭ সালে প্রতিষ্ঠিত হয়েছিল। এই প্রতিষ্ঠা বৃহত্তর ফরিদপুর অঞ্চলে প্রাতিষ্ঠানিক স্বাস্থ্যসেবার প্রারম্ভিক পর্যায়কে চিহ্নিত করে। হাসপাতালটির মূল ভবন ব্রিটিশ আমলে নির্মিত হয়েছিল এবং এটি এক শতাব্দীরও বেশি সময় ধরে দাঁড়িয়ে আছে, যা এটিকে অঞ্চলের প্রাচীনতম স্বাস্থ্যসেবা প্রতিষ্ঠানগুলির মধ্যে একটি করে তুলেছে।
হাসপাতালের প্রাথমিক ইতিহাসে একটি উল্লেখযোগ্য ঘটনা হল উনিশ শতাব্দীর তিরিশ দশকের শেষের দিকে এখানে প্রথম এক্স-রে মেশিনের প্রবর্তন। তৎকালীন বাংলার স্বাস্থ্যমন্ত্রী, ফরিদপুর জেলার কৃতি সন্তান মৌলভী তমিজ উদ্দিন খানের ঐকান্তিক প্রচেষ্টায় এটি সম্ভব হয়েছিল। এই সংযোজন হাসপাতালটিকে রোগ নির্ণয়ের ক্ষেত্রে একটি নতুন দিগন্ত উন্মোচন করে, যা সে সময়ের প্রেক্ষাপটে একটি বড় অগ্রগতি ছিল।  
ভারত বিভাগের পর, পূর্ব পাকিস্তান সরকারের সমাজকল্যাণ ও স্বাস্থ্য মন্ত্রণালয়ের মন্ত্রী মরহুম আবদাল্লাহ জহীর উদ্দিন লাল মিয়া এই অঞ্চলের স্বাস্থ্যসেবার উন্নয়নে গুরুত্বপূর্ণ ভূমিকা পালন করেছিলেন। তিনি হোমিওপ্যাথি এবং আয়ুর্বেদ শাস্ত্রকে সরকারি স্বীকৃতি দিয়েছিলেন, যা দেশের স্বাস্থ্যসেবায় একটি তাৎপর্যপূর্ণ পদক্ষেপ ছিল।
ফরিদপুর সদর হাসপাতাল ফরিদপুর সদরে অবস্থিত। এটি শহরের কেন্দ্রস্থলে, নিলটুলী মুজিব সড়কের পাশে অবস্থিত। এই কেন্দ্রীয় অবস্থান এটিকে শহরের এবং পার্শ্ববর্তী অঞ্চলের মানুষের জন্য সহজে প্রবেশযোগ্য করে তোলে।  
হাসপাতালের অবকাঠামোর দিকে তাকালে দেখা যায়, মূল ভবনটি ব্রিটিশ আমলে নির্মিত, যা শতবর্ষের প্রাচীন। ডিসেম্বর ২০২২ পর্যন্ত এই হাসপাতালে ১২৫টি শয্যা রয়েছে। তবে, রোগীর বিপুল চাহিদার তুলনায় এই সংখ্যা যথেষ্ট নয় বলে মনে করা হয়।
তুলনামূলকভাবে, ফরিদপুর মেডিকেল কলেজ হাসপাতাল (বর্তমানে বঙ্গবন্ধু শেখ মুজিব মেডিকেল কলেজ হাসপাতাল) একটি আধুনিক অবকাঠামো নিয়ে গঠিত। এর নতুন ক্যাম্পাসটি পশ্চিম খাবাসপুরে অবস্থিত এবং এখানে ৫০০ শয্যা রয়েছে । ২০১৩ সালে এই হাসপাতালের শয্যা সংখ্যা ২৫০ থেকে ৫০০-তে উন্নীত করা হয়েছিল। মেডিকেল কলেজ হাসপাতালের এই আধুনিক সুবিধা এবং বৃহত্তর ধারণক্ষমতা ফরিদপুর সদর হাসপাতালের উপর কিছু চাপ কমাতে সহায়ক হতে পারে।  
তবে, ফরিদপুর সদর হাসপাতাল বেশ কিছু অবকাঠামোগত চ্যালেঞ্জের সম্মুখীন। মার্চ ২০২১ পর্যন্ত প্রাপ্ত তথ্য অনুযায়ী, হাসপাতালের একমাত্র এক্স-রে মেশিনটি ছয় মাস ধরে বিকল ছিল এবং সেটি মেরামতের জন্য কোনো পদক্ষেপ নেওয়া হয়নি। এছাড়াও, একটি সচল আলট্রাসনোগ্রাম মেশিন ডাক্তারের অভাবে ব্যবহার করা যাচ্ছে না। এই ধরনের সরঞ্জামগুলির অভাব হাসপাতালের রোগ নির্ণয় এবং চিকিৎসা প্রদানের ক্ষমতাকে সীমিত করে।
[[বিষয়শ্রেণী:বাংলাদেশের সরকারি হাসপাতাল]]
[[বিষয়শ্রেণী:১৯১৭-এ ব্রিটিশ ভারতে প্রতিষ্ঠিত]]
[[বিষয়শ্রেণী:১৯১৭-এ প্রতিষ্ঠিত হাসপাতাল]]
[[বিষয়শ্রেণী:ফরিদপুরের ভবন ও স্থাপনা]]
ইব্রাহিম ইবনে আশতার

ইব্রাহিম ইবনে আল-আশতারের পুরো নাম ইব্রাহিম ইবনে মালিক আল-আশতার ইবনে আল-হারিস আল-নাখাই ( ) একজন আরব সেনাপতি। তিনি খলিফা আলীর (রা. ৬৫৬-৬৬১) পক্ষে যুদ্ধ করেছিলেন। পরে আলীয় নেতা আল-মুখতার আল-ছাকাফির পক্ষে যুদ্ধ করেছিলেন। তিনি ৬৮৬ সালে খাজিরের যুদ্ধে উমাইয়াদের বিরুদ্ধে মুখতারের সেনাবাহিনীকে নেতৃত্ব দিয়ে বড় জয় অর্জন করেন এবং উমাইয়া নেতা উবায়দুল্লাহ ইবনে জিয়াদকে নিজ হাতে হত্যা করেন।
ইব্রাহিম মালিক আল-আশতার ইবনে আল-হারিসের ছেলে ছিল। তার বাবা রাশিদুন সেনাবাহিনীর একজন সেনাপতি এবং খলিফা আলীর সমর্থক ছিলেন। তারা বানু নাখা গোত্রের সদস্য ছিলেন। এজন্য তাদের "আল-নাখায়ী" বলা হতো। বানু নাখা ছিল মাধহিজ নামক বড় গোত্রের অংশ। ইবরাহিমের এক ভাইয়ের নাম আব্দুর রহমান ইবনে আব্দুল্লাহ আল-নাখায়ী। তারা একই মায়ের সন্তান হলেও তাদের বাবা ভিন্ন ছিলেন। ইব্রাহিমের ভাই একজন যোদ্ধাও ছিলেন। তার বাবার মতো ইব্রাহিমও ৬৫৭ সালে সিফফিনের যুদ্ধে আলীর পক্ষে উমাইয়াদের বিরুদ্ধে লড়েছিলেন।
আল-আল-আশতারের খ্যাতি বৃদ্ধি পায় যখন তিনি আলীয় উমাইয়া-বিরোধী নেতা আল-মুখতার আল-ছাকাফির চাকরিতে যোগ দেন। ৬৮৫/৮৬ সালে তারা কুফা দখল করে এবং এর পরপরই উবায়দুল্লাহ ইবনে জিয়াদের নেতৃত্বে সিরিয়া থেকে আগত একটি আক্রমণকারী উমাইয়া সেনাবাহিনীর মুখোমুখি হয়। আল-মুখতার ইবনে আল-আশতারকে কুফা থেকে তার বেশিরভাগ পারস্য "মাওয়ালি" সৈন্যদের নেতৃত্ব দেওয়ার দায়িত্ব দেন যাতে তারা ইরাকে উমাইয়াদের অগ্রসর হওয়া ঠেকাতে পারে। ইবনে আল-আশতার তার বাহিনী নিয়ে উত্তর দিকে অগ্রসর হন এবং মসুল শহরের পূর্বে খাজিরের যুদ্ধে উমাইয়াদের সাথে যুদ্ধ করেন। তিনি উমাইয়াদের পরাজিত করে ব্যক্তিগতভাবে উবায়দুল্লাহকে হত্যা করেন। পরে অন্যান্য ঊর্ধ্বতন উমাইয়া সেনাপতি, যেমন হুসাইন ইবনে নুমাইর আল-সাকুনিও নিহত হন। আশতার তাদের মাথা আল-মুখতারের কাছে পাঠান। তিনি পরবর্তীতে সেগুলো মদিনা ও ইরাকের উমাইয়া-বিরোধী খলিফা আব্দুল্লাহ ইবনে আল-জুবায়েরের কাছে পাঠান।
৬৮৭ সালের মধ্যে, আল-মুখতার ইবনে আল-আশতারকে মসুলের গভর্নর নিযুক্ত করেন। খাজিরের যুদ্ধে উমাইয়াদের পরাজয়ের পর মসুল মুখতারের নিয়ন্ত্রণে আসে। একই বছর ইবনে আল-জুবায়েরের ভাই মুস'আব,আল-মুখতার এবং তার সঙ্গীদের কুফায় অবরোধ করেন এবং পরবর্তী সংঘর্ষে আল-মুখতার নিহত হন। এরপর ইবরাহিম উমাইয়া খলিফা আব্দুল মালিকের পক্ষে যোগদানের প্রস্তাব সত্ত্বেও জুবায়রীদের পক্ষে যোগ দেন। ৬৯১ সালের অক্টোবরে মাসকিনের যুদ্ধে মুসাবের সাথে লড়াই করার সময় ইবনে আল-আশতার এই যুদ্ধে নিহত হন। সে যুদ্ধে উমাইয়ারা জুবায়েরীদের পরাজিত করে এবং পরবর্তীতে ইরাক জয় করে। যুদ্ধের পর তার মরদেহ উমাইয়া সেনারা পুড়িয়ে ফেলে। তার ছেলে নুমান ৭২০ সালে ইয়াজিদ ইবনে আল-মুহাল্লাবের উমাইয়া-বিরোধী বিদ্রোহে কুফার মাধহিজ ও বনু আসাদ সৈন্যদের সেনাপতি হিসেবে দায়িত্ব পালন করেন।
ইতিহাসবিদ হিউ এন. কেনেডি ইবনে আল-আশতারকে "মারওয়ানীয় যুগে (৬৮৪-৭৫০) কুফার সবচেয়ে প্রতিভাবান সেনাপতি" হিসেবে মনে করেন।
আল নুয়াইমান ইবনে আমর

আল-নুয়াইমান ইবনে আমর আল- নাজ্জারি ( ); এবং আবদুল্লাহ ; ইসলামী নবী মুহাম্মদের একজন সাহাবী ছিলেন। তিনি আবদুর রহমান ইবনে আওফের বোনকে বিয়ে করেছিলেন। নুয়াইমানের জন্ম তারিখ অজানা। তিনি ৬৫২ খ্রিস্টাব্দে মারা যান।
আল-নুয়াইমান, আমর বিন রিফাহ বিন আল-হারিস বিন সোয়াদ এবং ফাতিমা বিনতে আমর বিন আত্তিয়া আল-নাজ্জারিয়ার পুত্র ছিলেন। তার সন্তানদের মধ্যে মুহাম্মদ, আমির, সাবরাহ, লুবাবাহ, কাবশা, মরিয়ম, উম্মী হাবীব, আমাতুল্লাহ এবং হাকিমা অন্তর্ভুক্ত ছিল। তিনি ৭০ জন আনসারের সাথে আকাবার দ্বিতীয় বয়াতের মতো গুরুত্বপূর্ণ ঘটনাগুলিতে অংশগ্রহণ করেছিলেন এবং বদর, উহুদ এবং খন্দকের মতো যুদ্ধে মুহাম্মদের সাথে লড়াই করেছিলেন। মুহাম্মদ নুআইমানের প্রশংসা করেছিলেন, আল্লাহ এবং মুহাম্মদের প্রতি তার ভালোবাসার উপর জোর দিয়েছিলেন। ৬০ হিজরীতে মুয়াবিয়ার শাসনামলে নুআইমান মারা যান।
নুয়াইমান তার মজার স্বভাবের জন্য পরিচিত ছিলে এবং মাদকদ্রব্যের ব্যাপারে ইসলামের অবস্থান জানা সত্ত্বেও তিনি মদের প্রতি আসক্ত ছিলেন। মদ্যপানের জন্য তাকে শাস্তি দেওয়া হয়েছিল। এমনকি তাকে দু'বার লাঠি দিয়ে পেটানো হয়েছিল। একবার উমর ইবনে আল-খাত্তাব তার প্রতি অসন্তোষ প্রকাশ করলে, মুহাম্মদ (সা.) হস্তক্ষেপ করে বলেন যে নুয়াইমান আল্লাহ ও তার রাসূলকে ভালোবাসেন। এজন্য বড় পাপ সত্ত্বেও তিনি আল্লাহর রহমত ও মুমিনদের সম্প্রদায় থেকে বঞ্চিত হবেন না।
রাবি‘আ ইবন উসমান এক মজার ঘটনা বর্ণনা করেছেন।
একবার এক বেদুইন মসজিদে এসে তার উটটিকে উঠোনে রেখে গেল। কিছু সাহাবী নুয়াইমানকে পরামর্শ দেন যে তারা মাংসের জন্য উট জবাই করতে পারেন, এবং মুহাম্মদ পরে বেদুইনকে ক্ষতিপূরণ দেবেন। তাদের কথায় রাজি হয়ে নুয়াইমান উটটি জবাই করেন।
যখন বেদুইন ফিরে এসে তার উট জবাই করা অবস্থায় দেখতে পেল, তখন সে মুহাম্মদের কাছে তার দুঃখের কথা জানাল। মুহাম্মদ ঘটনাটি জানতে পেরে যুবা'আ বিনতে যুবাইর বিন আব্দুল মুত্তালিবের বাড়িতে আশ্রয় নেওয়া নুআইমানকে খুঁজতে শুরু করলেন।
নুয়াইমান ব্যাখ্যা করেছিলেন যে তিনি এই ধারণায় কাজ করেছিলেন যে মুহাম্মদ বেদুইনের ক্ষতিপূরণ দেবেন। এই কথা শুনে মুহাম্মদ মুচকি হেসে বেদুইনকে তার উটের মূল্য ক্ষতিপূরণ হিসেবে দেন।
লস কার্ডোনস জাতীয় উদ্যান

লস কার্ডোনস জাতীয় উদ্যান ( ) হলো আর্জেন্টিনার একটি জাতীয় উদ্যান। এই জাতীয় উদ্যানটি আর্জেন্টিনার সালতা প্রদেশের মধ্য-পশ্চিমে অবস্থিত। আর্জেন্টিনার উত্তর-পশ্চিমে সান কার্লোস এবং কাচি বিভাগের মধ্যে এর অবস্থান।
এই জাতীয় উদ্যানটি আর্জেন্টিনার হাই মন্টে নামক একটি বাস্তুতন্ত্র অঞ্চলকে রক্ষা করে। এই জাতীয় উদ্যানটির আয়তন ৬৫০ বর্গকিলোমিটার। এই উদ্যানটির মধ্যে পাহাড় এবং গিরিখাত রয়েছে। এগুলির উচ্চতা ২,৭০০ মিটার থেকে ৫,০০০ মিটার। এই অঞ্চলে প্রচুর পরিমাণে কার্ডন গ্র্যান্ড ক্যাকটাস নামে এক জাতীয় কাঁটাযুক্ত গাছ দেখা যায়। এই কাঁটাযুক্ত গাছগুলির নামের থেকে এই অঞ্চলের নামকরণ করা হয়েছে। এই জাতীয় উদ্যানে বিলুপ্ত প্রাণীর জীবাশ্মের অবশিষ্টাংশের পাশাপাশি ডাইনোসরের চিহ্নও রয়েছে।
১৯৯৬ সালে জাতীয় উদ্যান প্রশাসন ব্যক্তিগত মালিকদের কাছ থেকে জমি অধিগ্রহণ করার পর এলাকাটিকে সংরক্ষিত এলাকা হিসাবে ঘোষণা করা হয়।
জাতীয় উদ্যানটির বেশিরভাগ অঞ্চলেই রয়েছে শুষ্ক জলবায়ু। এই অঞ্চলে দিন এবং রাতের তাপমাত্রার মধ্যে বড় দেখা যায়। পার্কটিতে গড়ে বৃষ্টিপাত হয়; এর বেশিরভাগই হয় নভেম্বর এবং মার্চ মাসের মধ্যে। নিম্নাঞ্চলে তুষারপাত অত্যন্ত বিরল। শীতকালে এই অঞ্চলের গড় তাপমাত্রা থাকে অন্যদিকে গ্রীষ্মকালে গড় তাপমাত্রা থাকে এর কাছাকাছি।
মদিনা মসজিদ (আকরা)

মদিনা কেন্দ্রীয় মসজিদ বা কেবল মদিনা মসজিদ হল ঘানার বৃহত্তম মসজিদগুলির মধ্যে একটি। এটি লা-নকোয়ান্তানং-মদিনা পৌরসভায় অবস্থিত। এটি জেলার প্রধান মসজিদ যেখানে শুক্রবারের জুমু'আর নামাজের জন্য মুসল্লিরা সমবেত করা হয়। ১৯৫৯ সালের পর প্রতিষ্ঠিত মদিনা মসজিদে দুটি স্কুল রয়েছে। এর একটি মৌলিক মাধ্যমিক বিদ্যালয় যা ধর্মনিরপেক্ষ শিক্ষা প্রদান করে এবং একটি কলেজ যা কুরআন অধ্যয়নের উপর বিশেষ শিক্ষা প্রদান করে। মসজিদের আশেপাশে ভিক্ষাদান একটি সাধারণ দৃশ্য এবং গবেষকরা প্রায়শই তাদের কেস স্টাডিতে ঘানার ভিক্ষাবৃত্তির ঘটনাটি বোঝার চেষ্টা করার জন্য এই স্থানটি ব্যবহার করেছেন।
মালিন্দি মসজিদ

মালিন্দি‌ মসজিদ স্টোন টাউন, জাঞ্জিবার, তানজানিয়ার একটি মসজিদ, যা বন্দরের কাছাকাছি অবস্থিত। এটি ১৮৩০-এর দশকে নির্মিত। তবে ধারণা করা হয় এটি একটি পুরাতন মসজিদের স্থানে নির্মিত হয়েছে, যা ১৭শ শতক বা তার আগের সময়ে নির্মিত হতে পারে। কিছু ভ্রমণ গাইড এটিকে ১৫শ শতকের বলে উল্লেখ করেছেন।
বর্তমান মসজিদটি ১৮৩৪-১৮৩৫ খ্রিস্টাব্দে / ১২৫০ হিজরি সালে মুহাম্মদ বিন আবদুলকাদির আল-মানসাবি কর্তৃক নির্মিত হয়, যিনি সোমালিয়ার বেনাদির উপকূলের একজন ধনী ব্যবসায়ী ছিলেন। তিনি ১৮২০ থেকে ১৮৪০ সালের মধ্যে জাঞ্জিবারে ব্যবসা পরিচালনা করতেন। মসজিদটি ১৮৪১ এবং ১৮৯০ সালে দুইবার সম্প্রসারিত করা হয়।
মসজিদটিতে কিছু অনন্য স্থাপত্য বৈশিষ্ট্য রয়েছে। এর মধ্যে একটি শঙ্কু-আকৃতির মিনার (পুরো পূর্ব আফ্রিকায় এ ধরনের মিনারের সংখ্যা মাত্র তিনটি) এবং একটি বর্গাকার প্ল্যাটফর্ম অন্যতম।
মালুয়ে মসজিদ

মালুয়ে মসজিদ পশ্চিম গঞ্জা জেলা, সাভান্না অঞ্চল, ঘানার একটি মসজিদ। এটি বোলে রোডে অবস্থিত। এটি আগে উত্তর অঞ্চলের অন্তর্গত ছিল। মালুয়ে একটি ছোট গ্রাম, যা বুই জাতীয় উদ্যানের পূর্ব দিকে অবস্থিত।
মসজিদের এক ইমামের মতে, এটি মালির এক মুসলিম ধর্মপ্রচারক নির্মাণ করেছিলেন। তিনি এই অঞ্চলের মধ্য দিয়ে যাওয়ার সময় পাঁচটি কাদামাটির মসজিদ নির্মাণ করেন।
এই মসজিদটির প্যারাপেট লারাবাঙ্গা মসজিদের চেয়ে বড় এবং বিস্তৃত। এটি সুদানি স্থাপত্যশৈলীতে কাদামাটি দিয়ে নির্মিত হয়েছে। মসজিদটিতে দুটি উঁচু টাওয়ার রয়েছে, যা বোলে মসজিদের টাওয়ারের চেয়ে উঁচু হলেও বান্দা এনকোয়ান্তা মসজিদের উচ্চতায় পৌঁছেনি। মসজিদের পশ্চিম পাশে দুটি শক্তিশালী ও বক্সি আকৃতির বাট্রেস রয়েছে।
মাসসালিকুল জিনান মসজিদ

মাসসালিকুল জিনান মসজিদ () ডাকার, সেনেগাল-এর একটি বৃহৎ মসজিদ।
২০০০-এর দশকের শুরুতে মসজিদের বর্তমান জমিটি সেনেগালের তৎকালীন রাষ্ট্রপতি আব্দুলায়ে ওয়াদ দান করেছিলেন। এরপর নির্মাণকাজ শুরু হয় এবং প্রায় ১৫ বছর ধরে চলে। সেনেগালের Consortium des Entreprises du Sénégal নির্মাণকাজ সম্পন্ন করে। অবশেষে মসজিদটি ২৭ সেপ্টেম্বর ২০১৯ সালে উদ্বোধন করা হয়।
মসজিদটি ১০,০০০ মি এলাকা জুড়ে বিস্তৃত, যা এটিকে পশ্চিম আফ্রিকার বৃহত্তম মসজিদ করে তুলেছে। এর পাঁচটি মিনার রয়েছে যার প্রতিটির উচ্চতা ৮০ মিটার। এছাড়া মসজিদটিতে ৪টি কাঠের গম্বুজ রয়েছে। অভ্যন্তরে একসঙ্গে ১০,০০০ মুসল্লি নামাজ আদায় করতে পারেন এবং মসজিদের আঙিনায় আরও ২০,০০০ মুসল্লির জায়গা রয়েছে। নির্মাণব্যয় ছিল XOF২০ বিলিয়ন।
এল মেহরাস মসজিদ

"এল মেহরাস মসজিদ" () তিউনিসিয়ার মদিনার পূর্বে অবস্থিত একটি ছোট মসজিদ।
এটি ১ জেমা আল-জায়তুনা স্ট্রিটে অবস্থিত, যার মূল নাম ছিল চার্চ স্ট্রিট। 
ঐতিহাসিক মোহাম্মদ বেলকোডজার মতে মসজিদটি খোরাসানি যুগে নির্মিত হয়েছিল। সে সময় স্থানীয় রাজতন্ত্র চালু ছিল এবং খোরাসানিরা ১০৫৯ থেকে ১১৫৮ সালের মধ্যে তিউনিস শাসন করেছিল। দেশ স্বাধীন হওয়ার পর এটি পুনরুদ্ধার করা হয়েছিল। মসজিদের প্রবেশপথে পাথরের উপর কিছু কুফি উক্তি খোদাই করা আছে যা ঐতিহাসিকদের নির্মাণকাল সম্পর্কে ধারণা পেতে সাহায্য করেছে। আবু এল-আবাস আহমদ এল-কারৌই () ছিলেন এই মসজিদের ইমামদের একজন যিনি আল-জায়তুনা বিশ্ববিদ্যালয়ে পড়াশোনা করেছিলেন এবং ১৮৫৫ সালে মারা যান।
মেলম্লি‌ মসজিদ

মেলম্লি মসজিদ () হল তিউনিসিয়ার মদিনার উত্তরে অবস্থিত একটি তিউনিসিয়ান মসজিদ।
মসজিদটি ৯৩ পাশা স্ট্রিটে অবস্থিত। 
মসজিদটির প্রতিষ্ঠাতা "বাচ হাম্বা" স্লিমানে মেলম্লি () এর নামে মসজিদটির নামকরণ করা হয়েছে। তিনি ১৮২৩ সালে মারা যান।
এটি হোসেনি যুগে নির্মিত হয়েছিল।
মোহাম্মদ ষষ্ঠ মসজিদ (কোনাক্রি)

মোহাম্মদ ষষ্ঠ মসজিদ () গিনির কোনাক্রিতে অবস্থিত একটি মসজিদ।
২০১৭ সালের ২৪শে ফেব্রুয়ারী রাষ্ট্রপতি আলফা কন্ডে এবং মরক্কোর রাজা ষষ্ঠ মোহাম্মদের উপস্থিতিতে এক অনুষ্ঠানে মসজিদটির নির্মাণকাজ উদ্বোধন করা হয়।
মসজিদ ভবনটি ৪,০৪০ বর্গমিটার এলাকা জুড়ে নির্মিত হয়েছিল। এর মধ্যে একটি গ্রন্থাগার, সম্মেলন কক্ষ এবং প্রশাসনিক প্যাভিলিয়নও রয়েছে। এটি ৩,০০০ জন মুসল্লির ধারণক্ষমতা বিশিষ্ট।
মা মালাকাত আয়মানুকুম

মা মালাকাত আয়মানুকুম (আরবি: ما ملكت أيمانكم; অনু.: তোমাদের ডান হাত যা অধিকার করেছে ) হল কুরআনে উল্লিখিত একটি শব্দগুচ্ছ, যা সাধারণত নারী দাসী ও উপপত্নীকে বোঝায়। কারণ তাদের মালিকের বিবাহ চুক্তি, সাক্ষী বা মোহর ছাড়াই তাদের সাথে সহবাস করার (যৌন সম্পর্ক স্থাপন) অধিকার রয়েছে; তাই তারা স্ত্রী নয়। যদি মালিক তাদের সাথে সহবাস করে, তাহলে তাদের উপপত্নী বলা হয়। ইসলামী আইন অনুসারে, নারী দাস বা উপপত্নীর উৎপত্তি হলো বন্দিদশা, দাসত্বে জন্মলাভ, উত্তরাধিকার ও ক্রয়-বিক্রয়। অমুসলিমদের বিরুদ্ধে মুসলিমদের যুদ্ধে পরাজিতদের শিশু ও নারীদের সাধারণত বন্দী করা হয় এবং তাদের দাস বানানোর বৈধতা দেওয়া হয়। এছাড়া মুসলিমরা যে অমুসলিম বন্দীদের গ্রেফতার করে তাদেরও দাস বানানো যেতে পারে। তারপর লোকেরা যে সকল দাসকে ক্রয়-বিক্রয়ের মাধ্যমে ব্যবসা করে এবং অনেকে উত্তরাধিকারসূত্রে দাস-দাসী লাভ করে। 
ইসলাম তৎকালীন প্রচলন হিসেবে দাস-দাসীকে মালিকের ব্যক্তিগত সম্পত্তি হিসেবে বিবেচনা করেছিল। যদি কোন মুসলিমের দাস, তাহলে তার জন্য তাকে বিক্রি করাও জায়েজ। তবে গর্ভবতী হলে সন্তান প্রসব না হওয়া পর্যন্ত তার মালিকের জন্য নিজের দাসীর সাথে সহবাস করা জায়েজ নয়। যদি সে গর্ভবতী না হয়, তাহলে ঋতুস্রাবের মাধ্যমে তাকে পবিত্র না করা পর্যন্ত তার সাথে সহবাস করা জায়েজ নয়। এরপর যদি সে তার সাথে যৌন সম্পর্ক স্থাপন করে, তাহলে তার উপর কিছু শরয়ী হুকুম প্রযোজ্য হবে; যেমন: সহবাসকারী মনিবের পিতা ও তার পুত্রদের জন্য সে চিরতরে নিষিদ্ধ হবে। দাসী যদি মনিবের সন্তান জন্ম দেয়, তাহলে সে উম্মুল ওয়ালাদের মর্যাদা অর্জন করে এবং এরপর তাকে বিক্রি করা বৈধ নয়।
আবু সাঈদ খুদরি বলেন: আমরা ওতাস যুদ্ধে বন্দী হিসেবে কিছু নারী পাই, যাদের স্বামীরা জীবিত ছিল। আমরা তাদের সঙ্গে সম্পর্ক করতে অস্বস্তি বোধ করছিলাম। কারণ তাদের স্বামীরা তখনও জীবিত ছিল। তখন আমরা আল্লাহর নবীকে জিজ্ঞাসা করলাম, এরপর এই আয়াত নাযিল হয়:
ইসলামের ইতিহাসে অনেক দাস বা দাসী ছিলেন, যারা পরবর্তীতে গুরুত্বপূর্ণ ব্যক্তি হয়ে ওঠেন। তাঁদের মধ্যে কয়েকজন বিশিষ্ট ব্যক্তিত্ব হলেন:
</div>
আবদুর রহমান ইবনে আল কাসিম

আবদুর রহমান ইবনে আল-কাসিম আল-উতাকি ( ; ) মিশরের মালিকি মাযহাবের একজন বিশিষ্ট প্রাথমিক আইনজ্ঞ ছিলেন। তিনি মালিকের অন্যতম প্রধান সঙ্গী ছিলেন এবং মালিকী মাযহাবের মতামত সংরক্ষণে গুরুত্বপূর্ণ ভূমিকা পালন করেন। সাহনুন তার বিখ্যাত গ্রন্থ মুদাওয়ানাতে ইবন আল-কাসিমের মাধ্যমে ইমাম মালিকের মতামত সংকলন করেন। মালিকী মাযহাবে তার অবস্থান হানাফী মাযহাবে মুহাম্মদ আল-শায়বানীর মতো, কারণ উভয়েই তাদের মাযহাবের জ্ঞান প্রচার করেছেন এবং ইজতিহাদ (স্বাধীন যুক্তি) ব্যবহার করেছেন। অনেক ক্ষেত্রে ইমাম মালিকের মতের সাথে তার ভিন্ন মতও ছিল।
আব্দুর রহমান ইবনে আল-কাসিম মিশরে 'উতাকি মসজিদ' নামে পরিচিত একটি মসজিদে জন্মগ্রহণ করেন। তখন ৮ম শতাব্দীর মাঝামাঝি সময়ে আব্বাসীয়রা উমাইয়াদের কাছ থেকে মুসলিম বিশ্বের নিয়ন্ত্রণ নিয়েছিল। তার পরিবার ফিলিস্তিনের রামলা শহর থেকে আগত ছিল। তিনি ছিলেন তায়েফের দাসদের বংশধর যাদের নবী মুহাম্মদ মুক্ত করেছিলেন। ইবনে আল-কাসিমের বাবা দেওয়ানে ছিলেন।বাবার কাছ থেকে পাওয়া অর্থ দিয়েই তিনি পড়াশোনা চালিয়ে যান।।
তিনি একটি স্বপ্ন দেখার পর এবং মিশরে ধর্মীয় জ্ঞানের সমাবেশে আকৃষ্ট হয়ে মদিনায় যান। মদিনায় তিনি মালিকের সাথে এবং মালিকের আরেক বিখ্যাত সঙ্গী ইবনে ওয়াহবের সাথে দেখা করেন। ইবনে আল-কাসিম প্রায় বিশ বছর ধরে তুলনামূলকভাবে দীর্ঘ সময় ধরে মালিকের সাথে ছিলেন। মালিকের কাছ থেকেই তিনি ফিকহ (আইনশাস্ত্র) শিখেছিলেন। মদিনায় তিনি আল-লায়ত, ইবনে আল-মাজিশুন এবং মুসলিম ইবনে খালিদ আল-জাঞ্জির সাথেও দেখা করেছিলেন। অনেক লোক তার কাছ থেকে তথ্য সংগ্রহ করেছিল এবং মালিকের ফতোয়া সম্পর্কে তার সাথে পরামর্শ করেছিল। ইবনে ওয়াহব বলতেন, "যদি তুমি এই ব্যবসা চাও - অর্থাৎ মালিকের ফিকহ - তাহলে তোমার অবশ্যই ইবনে আল-কাসিম থাকতে হবে। সে এতে অনন্য"। ইমাম মালিকের বিখ্যাত গ্রন্থ মুওয়াত্তার সবচেয়ে নির্ভরযোগ্য (সংকলন) ইবন আল-কাসিমের মাধ্যমেই এসেছে। সাহনুন তাঁর কাছ থেকে মালিকি ফিকহের সবচেয়ে বিস্তৃত সংগ্রহ মুদাওয়ানার বিষয়বস্তু শিখেছিলেন। তাই কাসিমকে মালিকী ফিকহের প্রধান প্রচারক হিসেবে গণ্য করা যায়।
ইবনে আল-কাসিম সাধারণত তার বিশাল জ্ঞানের জন্য পরিচিত ছিলেন। যখন মালিককে তার এবং ইবনে ওয়াহব সম্পর্কে জিজ্ঞাসা করা হয়েছিল, তখন তিনি উত্তর দিয়েছিলেন যে ইবনে ওয়াহব একজন জ্ঞানী ব্যক্তি, কিন্তু ইবনে আল-কাসিম একজন সত্যিকারের ফকিহ (আইনবিদ) ছিলেন। তিনি ত্যাগী স্বভাবের ছিলেন এবং অল্প সময়ে অনেকবার কুরআন খতম করতেন। মিশরে ফিরে এসে তিনি ধনী ও ক্ষমতাবান ব্যক্তিদের সাথে মেলামেশা এড়িয়ে চলতেন এবং তাদের কন্যাদের বিয়ে করার প্রস্তাবও গ্রহণ করেননি। মক্কা সফর থেকে ফিরে আসার তিন দিন পর ১৯১ হিজরির (৮০৬ খ্রিস্টাব্দ) সফর মাসে ৬৩ বছর বয়সে তিনি মিশরে ইন্তেকাল করেন। ইবনে আল-কাসিম তার দুই পুত্র আবদুর রহমান এবং উমর রেখে গেছেন।
কর্ণাটক ওয়াকফ বোর্ডের জমি কেলেঙ্কারি

কর্ণাটক ওয়াকফ বোর্ড জমি কেলেঙ্কারি ভারতে ₹২,০০০ বিলিয়ন (২৩ বিলিয়ন মার্কিন ডলার) মূল্যের সম্পত্তি তহবিলের অনুমিত দুর্নীতির সঙ্গে সম্পর্কিত, যা ২০১২ সালে কর্ণাটক রাজ্যের সংখ্যালঘু কমিশনের জমাকৃত এক প্রতিবেদনের মাধ্যমে প্রকাশ্যে আসে। ২০১২ সালের মার্চ মাসে, কর্ণাটক রাজ্যের সংখ্যালঘু কমিশনের চেয়ারম্যান আনোয়ার মানিপ্পাডি কর্ণাটকের তৎকালীন মুখ্যমন্ত্রী ডি.ভি. সদানন্দ গৌড়ার কাছে একটি প্রতিবেদন জমা দেন। ওই প্রতিবেদনে অভিযোগ করা হয় যে কর্ণাটক ওয়াকফ বোর্ডের নিয়ন্ত্রণাধীন ২৭,০০০ একর জমি হয় আত্মসাৎ করা হয়েছে বা অবৈধভাবে বরাদ্দ দেওয়া হয়েছে। ওই জমির মূল্য আনুমানিক ₹২ ট্রিলিয়ন (৩৯ বিলিয়ন মার্কিন ডলার) বলে হিসাব করা হয়েছে।
কর্ণাটক ওয়াকফ বোর্ড একটি মুসলিম দাতব্য সংস্থা, যা দরিদ্রদের কল্যাণে দানকৃত সম্পত্তি পরিচালনা ও তদারকি করে। আনোয়ার মানিপ্পাডির কমিশনকৃত প্রতিবেদনে অভিযোগ করা হয়েছে যে কর্ণাটক ওয়াকফ বোর্ড তাদের প্রায় ৫০% জমি রাজনীতিবিদ ও বোর্ড সদস্যদের সহযোগিতায় রিয়েল এস্টেট মাফিয়ার হাতে বাজার মূল্যের একটি ক্ষুদ্র অংশের বিনিময়ে আত্মসাৎ হতে দিয়েছে। মানিপ্পাডি সরকারকে ওয়াকফ বোর্ডের দুর্নীতির তদন্তে একটি কমিটি গঠন করার এবং বোর্ডের মাধ্যমে অবৈধভাবে বিক্রিত সম্পত্তি পুনরুদ্ধারে একটি বিশেষ টাস্কফোর্স গঠনের সুপারিশ করেছেন। ইতোমধ্যেই আয়কর বিভাগ এই দুর্নীতির বিষয়ে তদন্ত শুরু করেছে।
ইবনে ওয়াহাব

ইবনে ওয়াহাবের পুরো নাম আবু মুহাম্মদ আবদুল্লাহ ইবনে ওয়াহব ইবনে মুসলিম আল-ফিহরি আল-কুরাশী আল-মিসরি (৭৪৩ - ৮১৩ খ্রিস্টাব্দ) (১২৫ - ১৯৭ হিজরি )। তিনি মালিকি মাযহাবের একজন গুরুত্বপূর্ণ মিশরীয় প্রাথমিক আইনজ্ঞ ছিলেন। তিনি মালিকের অন্যতম পরিচিত সঙ্গী ছিলেন এবং মিশর ও মাগরেবে মালিকি মাযহাবের প্রসারে তাঁর অসাধারণ প্রভাব ছিল।
তিনি ১২৫ হিজরিতে (৭৪৩ খ্রিস্টাব্দ) জিলকদ মাসে পুরাতন কায়রোতে জন্মগ্রহণ করেন। তিনি দত্তক গ্রহণের মাধ্যমে কুরাইশ গোত্রের সদস্য ছিলেন। মিশরে জন্মগ্রহণ করা এই ব্যক্তি রেহানার মাওলা ছিলেন। রেহানা নিজেই ফিহর গোত্রের আবু আবদুর রহমান ইয়াজিদ ইবনে উনাইসের মাওলা ছিলেন। তিনি মিশরীয় পণ্ডিত উসমান ইবনে আব্দুল হাকাম আল-জুধামীর (মৃত্যু ৭৭৯) তত্ত্বাবধানে ইসলামী বিজ্ঞানে প্রাথমিক শিক্ষা লাভ করেন এবং এরপর মালিক ইবনে আনাসের কাছে শিক্ষালাভের জন্য মদিনায় যান। তিনি প্রায় বিশ বছর মালিকের সাথে ছিলেন এবং মিশরে তাঁর ফিকহ প্রচার করেছিলেন। তিনি কেবল মালিকের কাছেই নয়, ইবনে শিহাব আল-জুহরীর অনেক সঙ্গীর কাছ থেকেও শিক্ষা নেন। ইবনে ওয়াহব মিশর, হিজাজ ও ইরাকের চার শতাধিক শায়খের কাছ থেকে হাদীস সংগ্রহ করেন। যার মধ্যে সুফিয়ান আল-সাওরি, ইবনে উয়ায়না, ইবনে জুরায়জ, আবদুর-রহমান ইবনে জিয়াদ আল-ইফ্রিকি, সাঈদ ইবনে আবি আইয়ুব এবং অন্যান্যরা ছিল। অনেকে তার থেকে হাদিসও বর্ণনা করেছেন।
ইবনে ওয়াহব মালিকী মাযহাবে উচ্চ মর্যাদার অধিকারী ছিলেন কারণ তিনি মালিকের প্রথম ও প্রধান সঙ্গীদের একজন ছিলেন। মালিকের সাহাবীদের একজন ছাত্র আল-আসবাগ তার সম্পর্কে বলেন, "ইবনে ওয়াহাব মালিকের সঙ্গীদের মধ্যে সুন্নাহ ও হাদীস সম্পর্কে সবচেয়ে বেশি জ্ঞানী ছিলেন। যদিও তিনি দুর্বল ব্যক্তিদের কাছ থেকে হাদীস বর্ণনা করেছিলেন"। ইবনে ওয়াহাব নিজেই স্বীকার করেছিলেন যে তার কিছু হাদিস দুর্বল ছিল। তিনি বললেন, "যদি আল্লাহ আমাকে মালিক ও লাইসের মাধ্যমে উদ্ধার না করতেন, তাহলে আমি পথভ্রষ্ট হয়ে যেতাম। আমি অনেক হাদিস জানতাম, আর সেটা আমাকে বিভ্রান্ত করত। আমি সেগুলো মালিক ও লাইসের কাছে পেশ করতাম এবং তারা বলত, 'এটা নাও আর ওটা রেখে দাও'।"
মালিক ইবনে ওয়াহবকে সম্মান করতেন এবং ভালোবাসতেন। তিনি ইবনে ওয়াহব ব্যতীত তাঁর সঙ্গীদের কারো সমালোচনাই বাদ দেননি। মালিক যখন তাকে চিঠি লিখতেন তখন তাকে " ফকীহ " বলতেন। ইবনে ওয়াহাব মিশর এবং মাগরেবে মালিকের মাযহাব ছড়িয়ে দিয়েছিলেন। মালিকের জীবদ্দশায় এবং তার মৃত্যুর পরেও লোকেরা তার ফিকহ শেখার জন্য তার কাছে যাতায়াত করত। তিনি অনেক চমৎকার বই রেখে গেছেন। এর মধ্যে মালিকের কাছ থেকে শোনা বিষয়গুলোর উপর ভিত্তি করে প্রায় ৩০ খণ্ডে সংকলিত বই লেখা ছিল। তিনি ১৯৭ হিজরির (৮১৩ খ্রিস্টাব্দ) ২৪ শা'বানে ইন্তেকাল করেন।